《送汤仲能国正以直言去国》
宋代·杜范

朔风剪木末，硕果悬孤危。
邈矣冥飞鸿，异哉闻鸣鸱。
暮云结愁冥，送君江之湄。
去者挽莫留，留者良自悲。
何当谢尘鞅，鼓枻相追随。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。